OpenLLM-France/wikimedia huggingface dataset:
# Coming of Age

Coming of Age és una sitcom britànica, coneguda en català com "Corre i madura". Està escrit per Tim Dawson i produït per BBC Productions i emès a la BBC Three. La sèrie tracta sobre cinc estudiants de sisè: Jas, Ollie, Matt, Chloe i DK, així com un nou personatge, Robyn Crisp, que viuen a Abingdon. Les seves vides giren al voltant de la fictícia Universitat Wooton, dels seus dormitoris, i com sempre són expulsats del pub local, la caseta del jardí de l'Ollie. Un pilot va ser emès originalment el 2007, seguida de la primera temporada de la sèrie el 2008, una segona el 2010, i una tercera el gener de 2011. La tercera temporada va acabar el 8 de març de 2011.
El 2011 la sèrie va ser cancel·lada juntament amb d'altres de la BBC Three.
A Catalunya la sèrie s'emet al Canal 3XL.

## Gravació

Corre i madura té lloc a Abingdon (Oxfordshire), Oxford. Encara que la sèrie es compon d'escenes gravades en exteriors i escenes gravades en un estudi, la major part de la sèrie era gravada davant d'un públic en viu a BBC Television Centre, White City, Londres.
Els exteriors de la universitat de Wooton, eren filmats a la universitat West Herts College Cassio Campus, Langley Road, Watford.

## Episodis

S'han produït 23 episodis de Corre i madura. Hi ha diverses diferències entre el pilot i la sèrie posterior. En particular, Alex Kew i Amy Yamazaki, qui van interpretar a Ollie i Jas en el pilot, van ser substituïts per Ceri Phillips i Hannah Job. El tema musical també va canviar de "Steady, As She Goes" per The Raconteurs a una peça escrita especialment per la banda de Birmingham "Kate Goes and Richie Webb".

## Referències

* ↑ «Coming Of Age British Sitcom». [Consulta: 12 gener 2010].
* ↑ «Exclusive Coming of Age Announcement - brapppp!». [Consulta: 16 abril 2010].
* ↑ «'Doctor Who Confidential' axed by BBC Three - Doctor Who News - TV». Digital Spy, 28-09-2011. [Consulta: 21 febrer 2012].
* ↑ «Abingdon is star of new TV sitcom». news.bbc.co.uk [Consulta: 13 setembre 2011].
* ↑ «Coming of Age - BBC 3 This is London». londonisfree.com. Arxivat de l'original el 2008-05-14. [Consulta: 13 setembre 2011].

## Enllaços externs

* http://www.bbc.co.uk/programmes/b00pzdq9
# Coming for You

«Coming for You» és el vint-i-novè senzill de la banda californiana The Offspring. Fou estrenada el 30 de gener de 2015 en emissores de ràdio i Internet, on estava disponible via descàrrega digital. Inicialment hi hagué incertesa sobre si aquest senzill apareixia en solitari o si formaria part del següent àlbum d'estudi de la banda, però el mateix Dexter Holland va explicar posteriorment que el nou àlbum encara estava en un estat indefinit, de manera que no hi havia previsió de publicació.
Per promocionar el nou senzill, la banda va penjar a Facebook un conjunt de fotografies que parodiaven pòsters de pel·lícules clàssiques amb el logo de la banda i el títol de la cançó, com per exemple: La guerra de les galàxies, ET, l'extraterrestre o Jaws. Amb el senzill també van llançar un videoclip i altres fotografies de la banda tocant en concert a diversos escenaris i festivals d'arreu del món.
Va tenir ressò en la llista estatunidenca de senzills de rock, on arribà al número 1. Aquest fou el segon senzill de la banda que arribà al capdamunt d'aquesta llista després de «Gone Away» (1997).

## Referències

* ↑ «The Offspring Debut New Song ‘Coming For You’: Listen» (en anglès). KROQ, 30-01-2015. Arxivat de l'original el 2015-02-02. [Consulta: 5 juny 2016].
* ↑ «The Offspring release and stream ‘Coming for You’ single» (en anglès). PunkTastic.com, 30-01-2015. [Consulta: 5 juny 2016].
* 1 2 Cornell, Jeff. «The Offspring Start 2015 With New Song ‘Coming for You’» (en anglès). LoudWire.com, 30-01-2015. [Consulta: 9 juny 2016].
# Comandant general

Comandant General és una situació de comandament, o una destinació susceptible de cessament. No és un grau militar.
A Espanya existeix el Comandant General del 2º i 3º Exèrcit, o d'altres unitats estructurals, com a Comandant General de la Guàrdia Real o de la Infanteria de Marina.
Aquesta destinació de comandament ho va tenir el general Rafael Maroto en 1818 a la ciutat i província de Tolles, en l'Alt Perú, i anys més tard (ja a Espanya) a Toledo i Províncies Vascongadas. El general Espartero va anar també Comandant General de Biscaia.

## Notes

* ↑ En les Reales Ordenanzas de la Armada el Art. 60 diu: El Comandant General d'infanteria de Marina es un Oficial de dit Cos, situat en la cadena de comandaments Navals.
No obstant això en Gendarmería Nacional Argentina (Força de Seguretat de la República Argentina) es denomina Comandant General al màxim grau dins del quadre d'Oficials.
# Chris Dercon

Chris Dercon (1958, Lier) és un comissari d'art belga i actual director de la Tate Gallery of Modern Art de Londres. Està especialistzat en art antic i art contemporani. Es considera un dels comissaris europeus més importants del segle xxi.
Va estudiar la teoria de la història de l'art, el teatre i el cinema a la Universitat de Leiden. Va començar la seva carrera en una galeria d'art abans d'organitzar diverses exposicions a Bèlgica i els Països Baixos, mentre que feia crítica d'art per al diari De Standaard.
El 1988 es va convertir en director artístic del MoMA PS1 i el 1990, cap d'exposicions al Centre d'Art Contemporani Witte de With de Rotterdam. Alhora, fou un dels Comissionat pels Països Baixos durant la 46a Biennal de Venècia. El 1995 va ser nomenat director del Museu Boijmans Van Beuningen. El 2003, es va convertir en director de la Haus der Kunst de Múnic, i després el 2011 la Tate Modern Londres.

## Exposicions destacades

* Doch Doch, festival 'Klapstuk', Louvain, 1985
* Gilbert & George, Die große Ausstellung, Haus der Kunst, Múnic, 2007
* Ai Weiwei, So sorry, Haus der Kunst, Múnic, 2009-2010

## Referències

* ↑ Chris Dercon "Le bon, la brute et le truand ?"(francès)
* ↑ Un parcours sans faute, de Rotterdam à Munich (francès)
* ↑ New Tate Modern director named as Belgian Chris Dercon(anglès)
# Computer Entertainment Rating Organization

La Computer Entertainment Rating Organization (特定非営利活動法人コンピュータエンターテインメントレーティング機構, Tokutei Hieiri Katsudō Hōjin Konpyūta Entāteinmento Rētingu Kikō) (CERO) és l'organització que classifica videojocs i programari d'ordinadors al Japó amb nivells de classificació que informen a l'usuari del tipus del producte i per saber a partir de quina edat es pot veure. Es va establir al juliol del 2002 de la Computer Entertainment Supplier's Association, utilitzant la Entertainment Software Rating Board com a model i esdevenint oficialment reconegut com una organització sense ànim de lucre el 2003.

## Classificació

Dia 1 de març de 2006, la CERO va establir l'actual mètode de classificació, que té les següents classificacions:
A (totes les edats) equival al 3 i al 7 del PEGI i a l'E i l'E10+ de l'ESRB. Per exemple: Pokémon, Need for Speed, Ace Combat, Super Mario Galaxy 2.
B (majors de 12 anys) equival al 12 del PEGI i al T de l'ESRB. Per exemple: Tekken, Burnout, Halo Wars, The Legend of Zelda: Twilight Princess.
C (majors de 15 anys) equival al 16 (curt) del PEGI i al T (llarg) i al M (curt) de l'ESRB. Per exemple: Metal Gear Solid: Peace Walker, Lost Planet, Midnight Club: Los Angeles.
D (majors de 17 anys) equival al 16 (llarg) del PEGI i al M de l'ESRB. Per exemple: Halo 3, Call of Duty: Modern Warfare 2, Bayonetta.
Z (majors de 18 anys) equival al 18 del PEGI i al M (llarg) i a l'AO de l'ESRB. Per exemple: Fable II, Fallout 3, God of War III, Assassin's Creed.

### Icones descriptives

* Amor: Final Fantasy XIII, Sakura Wars.
* Contingut sexual: Arcana Heart, Soulcalibur IV.
* Violència: Resident Evil, Gears of War.
* Terror: Alan Wake, Fatal Frame.
* Atzar: 81diver, Bully.
* Crim: The Legend of Zelda: Twilight Princess, Grand Theft Auto IV.
* Alcohol o tabac: Metal Gear Solid: Peace Walker, Days of Memories 2.
* Drogues: Clannad, Trauma Team.
* Llenguatge i altres: Baroque, Heavy Rain.

### Antic sistema classificatori

Abans del març de 2006, la classificació era:
* Totes les edats, reemplaçat per A
* 12 o major, reemplaçat per B
* 15 o major, reemplaçat per C
* 18 o major, reemplaçat per D i Z
El nou sistema classificatori es va inventar sobretot per la gran distància entre els jocs de 15 i els de 18.

## Referències

* ↑ «CERO» (en anglès). IGN.com. [Consulta: 3 abril 2016].

## Enllaços externs

* Lloc web oficial de la japonesa CERO
# Computer Professionals for Social Responsibility

Computer Professionals for Social Responsibility era una organització no lucrativa, fundada l'any 1981 per educar professionals de la informàtica com a qualsevol altre públic interessat sobre l'impacte de les tecnologies de la informació i comunicacions (TIC) en la societat.
El 1981 comença l'activitat de CPSR quan, preocupats per possibles temptatives que induïssin a guerres nuclears va acabar per formar-se un petit grup de discussió el qual es comunicava a través d'una Intranet al Centre de Recerca Xerox PARC (Palo Alto); poc temps després es va sumar a aquest grup la col·laboració d'altres especialistes pertanyents a la Universitat Stanford. L'organització es va dissoldre en 2013.

## Referències

* ↑ Participatory Design Conference Arxivat 2014-07-14 a Wayback Machine., listing 1996–2012, University of Trier
* ↑ «CPSR DISSOLUTION AND GARY CHAPMAN, WINNER OF CPSR'S NORBERT WIENER AWARD» (en anglès). public sphere project. [Consulta: 5 desembre 2020].

## Enllaços externs

* Pàgina web de CPSR
# Mont Kupreanof

El mont Kupreanof és un estratovolcà que es troba a a la península d'Alaska, a l'estat d'Alaska, als Estats Units. El cim s'eleva fins als 1.895 msnm i és el més gran i el més al nord-est d'un grup de cinc volcans que es troben davant la badia de Stepovak. Mostra una intensa activitat en forma de fumaroles. La darrera erupció, única en temps històrics, va tenir lloc el 1987 i va produir una emissió menor de vapor i cendres.

## Referències

* ↑ «Global Volcanism Program | Kupreanof» (en anglès). [Consulta: 3 novembre 2022].
# Canut I de Suècia

Knut Eriksson (Canut I de Suècia) (abans de 1150 - 1195 o 1196). Rei de Suècia des de 1167 (a tot el regne des de vers 1172) fins a la seva mort. Fill d'Èric el Sant i de Cristina Bjørnsdatter.
Pujà al tron en un clima d'enfrontament entre la seva família, la Casa d'Èric, i la Casa de Sverker. Com rei va cercar d'enfortir el poder reial i va establir relacions diplomàtiques amb altres estats.

## Biografia

Després de l'assassinat del seu pare Èric el Sant el 1160 a mans d'homes dels Sverker, Canut va haver de fugir de Suècia, perseguit pels seus enemics, i sembla que es va refugiar a Noruega. Va tornar al seu país el 1167, i aquest mateix any va matar el rei Carles VII. Llavors Canut va poder accedir al tron, però durant els primers anys del seu govern es va veure embolicat en una guerra amb els nebots de Carles, Kol i Boleslau Sverkersson, que pretenien prendre el poder en el regne amb l'ajuda de Dinamarca. Al voltant de 1172, els germans van ser derrotats i Canut, que llavors tenia uns 23 anys, va poder governar a tot el país.
Durant el govern de Canut es va efectuar el primer tractat comercial documentat entre Suècia i un altre estat, concretament amb la ciutat lliure alemanya de Lübeck. El tractat va ser facilitat per un acord entre Canut i Enric el Lleó, duc de Saxònia i de Baviera i llavors l'home fort d'Alemanya. Canut també va establir relacions diplomàtiques amb el rei Enric II d'Anglaterra i fins i tot s'ha assenyalat que va rebre una sol·licitud de suport militar per part de l'emperador romà d'Orient Aleix III. Les relacions amb Noruega van millorar després del matrimoni del rei Sverre I de Noruega amb Margarida, la germana de Canut. Amb Dinamarca, les relacions diplomàtiques van ser més aviat tibants, atès que aquest regne donava suport a la Casa de Sverker en la seva lluita per recuperar el poder.
Els documents més antics que es conserven d'un rei suec daten del temps del rei Canut. També es conserven monedes encunyades en aquest període. Canut va cercar enfortir l'estat mitjançant l'establiment d'una administració fortament centralitzada.
Se sap que l'esposa de Canut va ser una dona devota. Contragué una malaltia que la va conduir prop de la mort, pel que va fer vots de reclusió en un convent. Quan va sanar, Canut va demanar al papa que li aixequés els vots.
Va morir durant la tardor de 1195 o, segons altres fonts, en la primavera de 1196 i va ser sepultat a l'església del monestir de Varnhem, on Magnus Gabriel De la Gardie li col·locaria, en el segle xvii, una làpida funerària. Va ser succeït pel fill del seu enemic Carles VII, Sverker II Karlsson.

## Família

S'esposà amb una dona sueca de nom indeterminat, amb la qual procreà quatre fills i una filla:
* Jon (mort el novembre de 1205 a la batalla d'Älgarås).
* Canut (mort el novembre de 1205 a la batalla d'Älgarås).
* Joar (mort el novembre de 1205 a la batalla d'Älgarås).
* Èric X Knutsson (c. 1180 - 10 d'abril de 1216), rei de Suècia després de derrotar Sverker II a la batalla de Lena (31 de gener de 1208) fins a la seva mort.
* Sigrid.
# Resolució 157 del Consell de Seguretat de les Nacions Unides

La Resolució 157 del Consell de Seguretat de les Nacions Unides, aprovada el 14 de setembre de 1960, després d'una discussió sobre la crisi del Congo va provocar la falta d'unanimitat del seu membres permanents i va impedir que exercís la seva responsabilitat principal per al manteniment de la pau i la seguretat internacionals, el Consell va decidir convocar un període extraordinari de sessions d'emergència de l'Assemblea General de les Nacions Unides per fer les recomanacions pertinents.
La resolució 157 va ser adoptada amb vuit vots contra dos (República Popular de Polònia i Unió Soviètica) i una abstenció de França.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Resolucions 143, 145, 146, 161 i 169
* Crisi del Congo

## Enllaços externs

* PDF Text de la Resolució a UN.org
# Resolució 428 del Consell de Seguretat de les Nacions Unides

La Resolució 428 del Consell de Seguretat de les Nacions Unides, fou aprovada per unanimitat el 6 de maig de 1978, després d'haver escoltat representacions de la República Popular d'Angola, Zàmbia i l'Organització dels Pobles de l'Àfrica del Sud-Oest (SWAPO), el Consell va recordar als Estats membres que s'abstinguessin d'usar amenaces i ús de la força en la seva relacions Internacionals. Reiterant la resolució 387 (1976), la present resolució va condemnar Sud-àfrica per la seva invasió armada d'Angola a través de l'Àfrica del Sud-oest (Namíbia).
La Resolució 428 va condemnar la supressió del poble namibi de Sud-àfrica, així com l'apartheid. El Consell va reafirmar que l'alliberament del poble de Namíbia seria un requisit previ per assolir la pau i la seguretat al sud d'Àfrica. La resolució també va encomanar a la República Popular d'Angola pel seu suport al poble de Namíbia.
Finalment, el Consell va establir que, si es tornés a atacar Angola, no dubtaria a adoptar mesures addicionals contra Sud-àfrica, d'acord amb el Capítol VII de la Carta de les Nacions Unides.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)
* Guerra de la frontera de Sud-àfrica

## Enllaços externs

* PDF Text de la Resolució a UN.org
# Rudolph Wagner

Rudolf Wagner (30 de juliol de 1805 – 13 de maig de 1864) va ser un fisiòleg i anatomista alemany que va codescobrir la vesícula germinal. Va fer aportacions importants en l'estudi dels ganglis, les terminacions dels nervis i el sistema nerviós simpàtic. També va ser un malacòleg i investigà en la paleoantropologia.

## Vida

Rudolf Wagner nasqué a Bayreuth, estudià medicina a la universitat d'Erlangen el 1822. Wagner completà el seu curriculum el 1826 a Würzburg, on estudià sota JL Schönlein en medicina i sota Karl Friedrich Heusinger en anatomia comparada. Va estudiar un any al Museu Nacional d'Història Natural de França, sota Cuvier, i va fer descobriments de zoologia a Càller i altres llocs del Mediterrani
El 1832 va passar a ser professor de zoologia i anatomia comparada a Erlangen, a partir de 1840, succeí JF Blumenbach a Göttingen.

## Algunes obres

* Die Naturgeschichte des Menschen (en 2 volums, Kempten, 1831)
* Beiträge zur vergleichenden Physiologie des Elutes (Leipzig, 1832–1833),
* Lehrbuch der Zootontie (1843)
* Handwörterbuch der Physiologie mit Rücksicht auf physiologische Pathologie (1843)

## Altres fonts

* «Wagner, Rudolf». A: George Edwin Rines. Encyclopedia Americana, 1920.

### Atribució

* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.

## Enllaços externs

* Picture, short biography, and bibliography in the Virtual Laboratory of the Max Planck Institute for the History of Science
* Biography from whonamedit.com, a dictionary of medical eponyms
# Rita (cràter)

Rita és un cràter d'impacte en el planeta Venus de 8,3 km de diàmetre. Porta el nom d'un antropònim italià, i el seu nom va ser aprovat per la Unió Astronòmica Internacional el 1985.

## Referències

* ↑ «Rita». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Richard Newton Gardner

Richard Newton Gardner (Nova York, 9 de juliol de 1927 - Nova York, 16 de febrer de 2019) va ser un diplomàtic i economista estatunidenc, ambaixador dels Estats Units a Espanya i Itàlia i professor emèrit de Dret a l'Escola de Dret de Columbia.

## Educació

Gardner va estudiar a Harvard, on va llicenciar-se en Economia el 1948. Va assistir a l'Escola de Dret de Yale, on va ser editor del Yale Law Journal. Després de graduar-se a Yale l'any 1951, Gardner va obtenir una beca Rhodes i es va doctorar en Economia per la Universitat d'Oxford el 1954.

## Carrera professional

Gardner va exercir l'advocacia durant tres anys a Nova York després d'acabar el seu doctorat a Oxford. Va incorporar-se a la facultat de Columbia l'any 1957; allà va impartir classes fins que va retirar-se el 2012. Gardner va ser nomenat secretari adjunt d'Estat per a Assumptes d'Organitzacions Internacionals pel president Kennedy l'any 1961, càrrec que va ocupar fins al 1965, quan el president Johnson el va nomenar assessor principal de l'ambaixador dels Estats Units davant les Nacions Unides. Després d'un any amb l'ONU, va ser membre de la Comissió Presidencial sobre Comerç Internacional i Política d'Inversió del 1970 al 1971. Va ocupar diversos càrrecs d'assessor a l'ONU. L'any 1977 va ser nomenat ambaixador dels Estats Units a Itàlia pel president Carter, funció que va exercir fins al 1981. El president Clinton el va nomenar Ambaixador dels Estats Units a Espanya, del 1993 al 1997. En 2000 va ser delegat públic nord-americà en la 55a edició de l'Assemblea General de les Nacions Unides. Va ser membre de la Comissió Trilateral del 1974 al 2005.

## Referències

* ↑ Europa Publications. The International Who's Who 2004. Psychology Press, 2003, p. 588. ISBN 978-1-85743-217-6.

## Enllaços externs

* Richard N Gardner
# Richard Nguema

Richard Nguema (Madrid, 7 de febrer de 1988) Richard Nguema Balboa és un jugador de bàsquet hispano-guineà, que juga en la posició de base. Començà la seva carrera al Real Madrid de Bàsquet, pertanyent al club des de la categoria de cadet. Posteriorment, va ser traspassat per dues temporades al Club Baloncesto Estudiantes.
Mesura 1,92 i durant la seva etapa al Reial Madrid va jugar ocasionalment amb el primer equip, amb motiu de les lesions dels bases principals: Kerem Tunçeri i Raül López o per baixa d'algun altre company. Al costat de Jan Martín, Richard va ser dels juvenils més demanats per Joan Plaça per jugar a l'ACB. La temporada 2008/09 va ser traspassat al Mmt Estudiantes, on va jugar a l'equip B de la lliga EBA encara que va començar la pretemporada també amb l'equip ACB.
Va debutar amb les categories inferiors de la selecció espanyola, però finalment va decidir jugar amb Guinea Equatorial.
És cosí de l'exjugador del Real Madrid de Futbol, Javier Ángel Balboa.

## Referències

* ↑ «Richard Nguema: "con el corazón se gana los partidos"» (en castellà). FEGUIBASKET.
* ↑ acb.com Debut de Nguema en ACB Arxivat 2016-08-28 a Wayback Machine.
* ↑ «Richard Nguema Player Profile». RealGM.com. [Consulta: 20 setembre 2014].
* ↑ «Nguema is back at Caceres». Eurobasket.com, 13-02-2015 [Consulta: 13 febrer 2015].
* ↑ Pàgina de Nguema en Acb.com Arxivat 2010-03-07 a Wayback Machine.
* ↑ «La Guinea Ecuatorial de Federico Toledo se la jugará esta noche contra Chad», 19 enero 2020.
* ↑ as.com El primo de Balboa es el canterano más antiguo
# Roc del Crest

El Roc del Crest és una muntanya de 1.389,7 metres d'altitud del terme comunal de Conat, de la comarca del Conflent, a la Catalunya del Nord.
És a la zona sud-oest del terme de Conat, dins de la Reserva Natural de Conat. És al sud-oest del Roc Punxut, a prop al nord del Crest i a llevant de la Roca Roja.
Com altres rocs de la zona, és un aflorament de roca calcària que contrasta amb la resta de l'obaga on està situada.

## Referències

* ↑ El Roc del Crest en els ortofotomapes de l'IGN
* ↑ «La Reserva Natural de Conat a Reserves naturals catalanes». Arxivat de l'original el 2018-03-30. [Consulta: 5 abril 2018].
# Roc del Cucut (Arboçols)

El Roc del Cucut és una muntanya de 804,5 m alt del límit dels termes comunals d'Arboçols i de Tarerac, tots dos de la comarca del Conflent, a la Catalunya del Nord.
És és a l'extrem nord-oriental del terme d'Arboçols, i a l'occidental del de Tarerac. És a prop al sud-est del Roc de Curet i al nord-oest del Roc del Moro, al sud-oest del poble de Tarerac.

## Referències

* ↑ El Roc del Cucut en els ortofotomapes de l'IGN
# Saint-Émiland

Saint-Émiland és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 322 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 441 | 453 | 393 | 340 | 299 | 319 | 322 |
| A partir de 1990: Població sense dobles comptes |||||||
# Riten

Riten és una pel·lícula sueca dirigida per Ingmar Bergman estrenada el 1969, la qual va ser en principi rodada per a la televisió i després fou exhibida als cinemes.

## Argument

Tres artistes són interrogats per un jutge per la prohibició d'una de les seves obres per la censura. Aquesta confrontació portarà cadascun dels personatges a revelar-se, la qual cosa no serà sense danys per al jutge.

## Repartiment

* Ingrid Thulin: Théa Winkelmann
* Anders Ek: Sebastian Fischer
* Gunnar Bjornstrand: Hans Winkelmann
* Erik Hell: el jutge Abrahamsson
* Ingmar Bergman: el pastor

## Referències

* ↑ «Riten (1969): Release dates». Swedish Film Database. Swedish Film Institute. [Consulta: 17 novembre 2010].